การกำจัดขนส่วนเกินบนร่างกาย การยอมรับขนบนร่างกาย การดูแลขนบนร่างกาย
ถ้าคุณตัดสินใจที่จะไว้ขนบนร่างกาย คุณอาจจะได้ยินความคิดเห็นว่า “มันไม่สะอาด” หรือ “มันไม่ถูกสุขลักษณะ” สิ่งนี้ไม่เป็นความจริง ขนบนร่างกายเป็นเรื่องปกติและเป็นสุขภาพที่ดี และอาจจะปกป้องผิวของคุณจากการถูกทำลาย จำไว้ว่าการกำจัดขนเป็นทางเลือกส่วนบุคคลที่ไม่เกี่ยวอะไรกับสุขภาพหรือความสะอาดของคุณ  ถ้าใครบางคนบอกคุณว่ามันไม่ถูกสุขลักษณะก็ให้พูดว่า “คุณอาจจะไม่รู้ว่าขนบนร่างกายเป็นเรื่องธรรมชาติและเป็นสุขภาพที่ดี มันไม่ใช่เรื่องสกปรกกับการเป็นผู้หญิงขนดก เช่นเดียวกับมันเป็นสิ่งที่ปลอดภัยสำหรับผู้ชายที่จะมีขนดก” อย่ารู้สึกว่าคุณไม่สามารถกำจัดขนที่ทำให้คุณรำคาญได้ เช่นเดียวกับที่คุณไม่ควรรู้สึกถูกกดดันให้กำจัดขนบนร่างกาย ปริมาณขนที่คุณมีบนร่างกายคือทางเลือกส่วนบุคคล ฉะนั้นคุณสามารถกำจัดขนออกบ้างก็ได้ถ้าคุณต้องการ ทำสิ่งที่ทำให้คุณมีความสุขและรับรู้ว่าคุณสามารถเปลี่ยนใจได้ทุกเวลา เช่น คุณสามารถตัดสินใจที่จะไว้ขนทุกส่วนบนร่างกายหรือโกนขนขา เช่นเดียวกัน คุณสามารถไว้ขนได้ตลอดปีแต่กำจัดขนในเดือนที่ร้อนที่สุดของปี ใบหน้า หรือขนบนร่างกายเพื่อควบคุมไม่ให้มีขนดกจนเกินไป. วิธีที่ง่ายที่สุดในการกำจัดขนคือการโกน ทาครีมโกนขนหรือสบู่บนผิวหนังบริเวณที่คุณต้องการโกนขน จากนั้นจึงลากใบมีดโกนบนผิวหนังเพื่อกำจัดขน โกนย้อนแนวขนเพื่อกำจัดขนอย่างมีประสิทธิภาพ จากนั้นจึงล้างออกด้วยน้ำเพื่อชะล้างครีมโกนขนหรือสบู่  คุณอาจจะต้องโกนขนในบางบริเวณ 2 ครั้งต่อวันถ้าขนบนใบหน้าของคุณขึ้นเร็วมาก เช่น คุณอาจจะสังเกตเห็นไรหนวดขึ้นมาใหม่ในตอนเย็น คุณอาจจะต้องการโกนซ้ำในบริเวณที่เห็นได้ ทั้งการถอนขนและการแว็กซ์ขนจะช่วยดึงขนออกทั้งราก ฉะนั้นมันจะใช้เวลานานกว่าเพื่อกลับขึ้นมาใหม่ การถอนขนเหมาะสำหรับบริเวณเล็กๆ ในขณะที่การแว็กซ์ขนได้ผลดีสำหรับทุกบริเวณบนร่างกาย ถอนขนบนใบหน้าและขนประปรายบนร่างกายด้วยการใช้แหนบ ถ้าคุณต้องการแว็กซ์ขนก็ให้ใช้ชุดแว็กซ์ขนที่หาได้ตามร้านขายยาทั่วไปหรือผู้ให้บริการด้านความงาม   การถอนขนได้ผลดีที่สุดเมื่อคุณมีขนประปรายเพียงเล็กน้อย เช่น บนใบหน้าหรือหัวนม คุณอาจจะสามารถถอนขนบริเวณคิ้ว เหนือริมฝีปากบน คาง และหน้าอก คุณสามารถแว็กซ์ขนบนส่วนใดก็ได้บนร่างกาย ทำด้วยตัวเองหรือปรึกษามืออาชีพ ครีมกำจัดขนตามร้านขายยาทั่วไปช่วยละลายขนบนใบหน้าหรือร่างกายเพื่อกำจัดขนประมาณ 1-2 สัปดาห์ ทำตามคำแนะนำบนผลิตภัณฑ์เพื่อทาครีมในบริเวณที่คุณต้องการกำจัดขน ปล่อยผลิตภัณฑ์ทิ้งไว้บนผิวตามปริมาณเวลาที่กำหนด จากนั้นใช้ไม้พายหรือเศษผ้าเพื่อเช็ดครีมกำจัดขน สิ่งนี้ยังช่วยกำจัดขนด้วย  เวลาที่เหมาะสมกับการใช้ครีมกำจัดขนมากที่สุดคือหลังการอาบน้ำเมื่อขนของคุณนุ่ม มองหาครีมกำจัดขนที่ร้านขายยาทั่วไปหรือทางออนไลน์ ถ้าขนของคุณทำให้คุณรำคาญมากก็ควรปรึกษาแพทย์ผิวหนังเพื่อเรียนรู้เกี่ยวกับวิธีอิเล็กโทรลิซิสหรือการใช้เลเซอร์เพื่อกำจัดขน อิเล็กโทรลิซิสจะจัดการรูขุมขนด้วยสารเคมีเพื่อทำลายมัน ในขณะที่เลเซอร์กำจัดขนจะจัดการรูขุมขนด้วยเลเซอร์ ทั้งสองขั้นตอนนี้ใช้เวลาในการทำทรีทเม้นท์หลายครั้งและช้ามากเพราะมันจัดการกับขนแต่ละเส้น อย่างไรก็ตาม มันสามารถทำให้ขนของคุณบางลงหรือกำจัดขนอย่างถาวร  อิเล็กโทรลิซิสเหมาะกับทุกสภาพผมและสภาพผิว อย่างไรก็ตาม คุณจะต้องทำทรีทเม้นท์ทุกสัปดาห์จนกว่าขนจะหายไปทั้งหมด การกำจัดขนด้วยเลเซอร์เหมาะสำหรับคนที่มีผิวขาวและผมสีเข้มเพราะผิวสีเข้มอาจจะถูกกัดสีระหว่างการทำทรีทเม้นท์ โดยทั่วไป คุณจะต้องทำทรีทเมนท์ประมาณ 6-8 ครั้งซึ่งจะกำจัดขนประมาณ 80% ของคุณ คุณสามารถหาอุปกรณ์กำจัดขนด้วยเลเซอร์ที่บ้าน อุปกรณ์นิสามารถใช้กับขนบนร่างกายเท่านั้นและมีราคาแพง ยิ่งไปกว่านั้นมันสามารถทำให้ผิวของคุณไม่และเป็นแผลถ้าคุณใช้มันไม่ถูกวิธี ผู้หญิงส่วนใหญ่กำจัดขนบนร่างกายเป็นประจำเพราะมาตรฐานความสวย อย่างไรก็ตาม มีหลากหลายวิธีเพื่อให้ดูสวยงาม มาตรฐานความสวยแตกต่างกันไปในแต่ละท้องถิ่นบนโลกนี้ ฉะนั้นคุณสามารถเป็นคนที่แตกต่างได้ ตัดสินใจเองว่ามาตรฐานความสวยแบบไหนที่ใช่สำหรับคุณและแบบไหนที่ไม่ใช่  เช่น ผู้หญิงยุโรปมักจะไว้ขนและมันถูกมองว่าเป็นสิ่งที่สวยงาม อย่ากังวลว่าใครจะคิดว่าขนบนร่างกายของคุณไม่น่าดึงดูดเพราะสิ่งที่พวกเขาคิดนั้นไม่สำคัญ ผู้หญิงมีขนตามธรรมชาติเมื่อแตกเนื้อสาวและเป็นผู้ใหญ่ สิ่งนี้แปลว่ามันไม่ใช่เรื่องแปลกหรือผิดปกติกับการเป็นคนที่ขนดก เมื่อคุณมองขนบนร่างกายก็ให้จำไว้ว่ามันคือส่วนหนึ่งของการเติบโตเป็นผู้หญิงที่คุณควรจะเป็น   นอกจากขนบนเรียวขาและรักแร้แล้ว ผู้หญิงส่วนใหญ่มีขนเหนือริมฝีปากบน แขน ท้อง และหลัง สิ่งนี้เป็นเรื่องปกติที่สุด คุณสามารถกำจัดขนออกทั้งหมดและการกำจัดขนจะไม่ทำให้คุณเป็นผู้หญิงน้อยลง คุณต้องใช้เวลา พลังงาน และผลิตภัณฑ์ดูแลเพื่อคงสภาพที่ไม่มีขน ยิ่งไปกว่านั้น คุณอาจจะต้องเจ็บปวดเมื่อแว็กซ์หรือโกนขน การยอมรับขนบนร่างกายช่วยให้คุณประหยัดเวลา พลังงาน และเงินที่คุณสามารถใช้กับสิ่งที่คุณชื่นชอบและใส่ใจจริงๆ เช่น คุณอาจจะต้องใช้เวลาหลายนาทีเมื่ออาบน้ำในการโกนขนรักแร้และขา เช่นเดียวกับเวลาที่คุณต้องใช้เพื่อหาผลิตภัณฑ์ ยิ่งไปกว่านั้น มีดโกนและครีมโกนขนหรือสบู่มีราคาค่อนข้างแพง การพูดกับคนที่คิดแบบเดียวกับคุณคือวิธีที่ดีเพื่อหากำลังใจสำหรับการตัดสินใจของคุณ ลองหาเพื่อนที่ยอมรับขนบนร่างกายหรือมองหาผู้หญิงขนดกคนอื่นในสื่อโซเชียลหรือทางออนไลน์ ติดต่อคนเหล่านั้นเมื่อคุณต้องการเพิ่มความมั่นใจในตัวเอง   มองหาแฮชแท็ก เช่น #bodyhairdontcare หรือ #leghairdontcare เพื่อหาผู้หญิงที่ยอมรับขนบนร่างกาย คุณยังสามารถโพสต์รูปภาพของคุณโดยใช้แฮชแท็กเหล่านี้ เหล่าคนดังมักจะสร้างมาตรฐานความสวย ฉะนั้นมันเป็นสิ่งที่สำคัญที่ผู้หญิงที่มีชื่อเสียงอวดขนบนร่างกาย มองผู้หญิงเหล่านี้เป็นตัวอย่างว่าการมีขนดกคือสิ่งที่สวยงาม เหล่านี้คือคนดังที่เป็นที่รู้จักในเรื่องการอวดขนบนร่างกาย:  Rihanna Bella Thorne Amandla Stenberg Adele Halsey Julia Roberts Frida Kahlo ทุกคนประสบปัญหากับความมั่นใจในตัวเองเป็นบางครั้งและการพูดเชิงบวกกับตัวเองสามารถเพิ่มพลังที่คุณต้องใช้เพื่อรู้สึกดี ลองบอกตัวเองทุกเช้าว่าคุณสวยแค่ไหนก่อนจะออกจากบ้าน จากนั้นโต้เถียงความคิดเชิงลบที่เกิดขึ้นด้วยความจริงเชิงบวก วิธีนี้จะช่วยให้คุณเป็นผู้หญิงขนดกที่มั่นใจ   ทุกเช้าลองบอกตัวเองว่า “วันนี้ฉันดูสวย” “ฉันภูมิใจในตัวเอง” และ “วันนี้ฉันรู้สึกมั่นใจและมีพลัง” เผชิญหน้ากับความคิดเชิงลบด้วยคำพูด เช่น “ความคิดเห็นของคนอื่นไม่เกี่ยวกับฉัน ฉันคือตัวของฉันและสิ่งนั้นจะไม่เปลี่ยน” หรือ “ฉันไม่ต้องดูเหมือนผู้หญิงคนอื่นเพื่อจะเป็นคนสวย ฉันไม่เหมือนใครและนั่นเป็นสิ่งที่วิเศษ” อย่ากลัวที่จะสวมกางเกงขาสั้น กระโปรงสั้น เสื้อแขนกุด ขา รักแร้ แขนที่มีขนดูสวยงามเช่นเดียวกับผิวที่ไม่มีขน สวมเสื้อผ้าที่ทำให้คุณรู้สึกมั่นใจและอย่ากังวลว่าคนอื่นคิดอย่างไร  โดยส่วนใหญ่ผู้คนไม่ได้สังเกตขนบนร่างกายของคุณ ฉะนั้นคุณไม่ต้องกังวล อย่ารู้สึกว่าคุณต้องอวดขนถ้าคุณไม่อยากทำแบบนั้น ใส่เสื้อผ้าที่ทำให้คุณรู้สึกมีความสุข แม้ว่าสังคมจะเริ่มยอมรับผู้หญิงขนดกแต่มีบางคนที่ยังรู้สึกไม่สบายใจกับเรื่องนี้ โชคไม่ดีที่บางครั้งผู้คนพูดสิ่งที่เจ็บปวดเมื่อพวกเขาไม่เข้าใจอะไรบางอย่าง เมื่อสิ่งนี้เกิดขึ้นก็ให้ย้ำเตือนตัวเองว่าคนเหล่านี้กำลังแบ่งปันความคิดเห็นของตัวเอง ไม่ใช่ข้อเท็จจริง จากนั้นจำไว้ว่าความคิดเห็นของคุณคือสิ่งที่สำคัญที่สุด   บอกตัวเองว่า “ฉันรู้ว่าฉันสวยและนั่นคือสิ่งที่สำคัญ” หรือ “ฉันไม่ได้พยายามทำให้เขาประทับใจ ฉะนั้นฉันไม่สนใจว่าเขาคิดอย่างไร” คุณควรจำไว้ว่ามีผู้คนจากทั่วโลกที่มองว่าร่างกายที่มีขนของคุณเป็นสิ่งที่สวยงามมันไม่สำคัญว่ามีใครบางคนที่ไม่เข้าใจขนบนร่างกายของคุณ หลังจากที่คุณตัดสินใจที่จะไว้ขน บางคนอาจจะสงสัยเกี่ยวกับการตัดสินใจของคุณ คุณควรเตรียมตัวสำหรับคำถามล่วงหน้าเพื่อคุณจะได้รู้ว่าต้องพูดอะไร จากนั้นคุณสามารถอธิบายอย่างรวดเร็วว่าทำไมคุณจึงขนดกและมั่นใจ   ฝึกพูดสิ่งเหล่านี้ เช่น “ฉันเคยใช้เวลามากมายเพื่อกำจัดขน แต่ตอนนี้ฉันใช้เวลาเหล่านั้นสร้างงานศิลปะซึ่งสำคัญสำหรับฉัน” “บางคนคิดว่าการไม่มีขนเป็นสิ่งที่ไม่ถูกสุขลักษณะ แต่ขนบนร่างกายช่วยปกป้องผิว” หรือ “ถึงแม้ว่าบางคนคิดว่าการที่ไม่มีขนเป็นสิ่งที่สวยงาม แต่ฉันคิดว่าขนของฉันเป็นสัญญาณของความเป็นผู้หญิง” ล้างรักแร้ด้วยสบู่หรือเจลอาบน้ำที่คุณใช้เป็นประจำเพื่อทำความสะอาดและทำให้สดชื่น ใช้สบู่ที่ไม่มีกลิ่นหรือผลิตภัณฑ์ดูแลจุดซ่อนเร้นเพื่อทำความสะอาดบริเวณอวัยวะเพศ อย่ากังวลกับการใช้แชมพูหรือครีมนวดกับขนบนร่างกาย นึกถึงว่าผู้ชายมักจะทำความสะอาดตัวเองอย่างไร พวกเขาไม่มีผลิตภัณฑ์พิเศษเพื่อทำความสะอาดร่างกายที่เต็มไปด้วยขนและทำไมคุณต้องมี? ขนคุดเป็นเรื่องที่ควรกังวลเมื่อคุณไว้ขนตามร่างกายโดยเฉพาะอย่างยิ่งถ้าคุณขนดก การขัดผิวเป็นประจำจะช่วยกำจัดเซลล์ผิวที่ตายแล้วและน้ำมันที่อาจจะอุดตันรูขุมขน ใช้สครับขัดตัวที่มีจำหน่ายทั่วไปหรือทำเอง จากนั้น ขัดผิวสัปดาห์ละครั้งก่อนอาบน้ำและล้างออกด้วยน้ำอุ่น   ในการทำสครับขัดผิวที่เรียบง่าย ผสมน้ำตาลทรายแดง 2 ส่วนกับน้ำมันตัวพา 1 ส่วน น้ำมันตัวพาที่ดี ได้แก่ น้ำมันสวีทอัลมอนด์ น้ำมันเมล็ดองุ่น และน้ำมันอัลมอนด์ สครับผิวอาจจะติดกับเส้นขนแต่อย่ากังวล เมื่อคุณทำความสะอาดร่างกาย น้ำมันตามร่างกายจะละลายและหลุดออก เป็นเรื่องธรรมดาที่ขนตามร่างกายจะมีลักษณะหยาบกร้านโดยเฉพาะอย่างยิ่งขนหัวหน่าว ถ้าคุณต้องการทำให้ผมนุ่มก็ให้นวดน้ำมันตัวพาปริมาณเท่าเมล็ดถั่วลงบนเส้นขน เติมน้ำมันตามต้องการเพื่อปกคลุมขนทั้งหมด ปล่อยให้น้ำมันแห้งก่อนที่คุณจะสวมเสื้อผ้า  ตัวเลือกที่ดีที่สุดของคุณได้แก่น้ำมันโจโจ้บา น้ำมันเมล็ดองุ่น และน้ำมันเมล็ดคลารี่เสจ น้ำมันเหล่านี้ปลอดภัยสำหรับการใช้ทุกวันและจะทำให้ขนของคุณนุ่มขึ้น อีกทางเลือกหนึ่งของการกำจัดขนคือคุณอาจจะต้องการเล็มมัน ใช้กรรไกรหรือที่เล็มขนไฟฟ้าเพื่อตัดขนเมื่อคุณคิดว่ามันยาวเกินไป มองตัวเองในกระจกเพื่อช่วยให้คุณเล็มขนตามความยาวที่ต้องการ  วิธีนี้ได้ผลดีเยี่ยมสำหรับขนรักแร้และขนหัวหน่าว เพียงตัดให้สั้นลงเพื่อให้ดูเรียบร้อยถ้าคุณต้องการ การกัดสีขนช่วยให้ขนบนร่างกายของคุณดูเรียบร้อย 1-2 สัปดาห์โดยไม่ต้องกำจัด มองหาผลิตภัณฑ์กัดสีขนบนใบหน้าและร่างกายตามร้านขายยาทั่วไปหรือทางออนไลน์ จากนั้น ทำตามขั้นตอนบนผลิตภัณฑ์กัดสีขนเพื่อกัดสี รอ และล้างออก  คุณจะต้องกัดสีทุกๆ 1-2 สัปดาห์ การกัดสีได้ผลดีที่สุดกับขนบนใบหน้าและขนบริเวณใดบริเวณหนึ่งบนหน้าท้อง หน้าอก หรือหลัง มันเริ่มกลายเป็นเทรนด์เพื่อตกแต่งเมื่อผู้หญิงหลายคนไว้ขนตามร่างกาย มองหาเทรนด์สำหรับขนบนร่างกายตามสื่อโซเชียลและนิตยสารสำหรับผู้หญิง ลองไว้ขนที่ใดที่หนึ่งถ้าคุณรู้สึกสนุก มันอาจจะทำให้คุณชอบเป็นผู้หญิงขนดก เช่น คุณสามารถย้อมสีหรือติดกลิตเตอร์ที่ขนรักแร้
รับรู้ว่าไม่มีเหตุผลด้านการแพทย์หรือสุขลักษณะสำหรับการกำจัดขน. ตัดสินใจว่าขนบนร่างกายส่วนใดที่คุณต้องการกำจัด. โกนขนหน้าแข้ง ถอนหรือแว็กซ์ขนเพื่อไม่ให้มีขน 1-3 สัปดาห์. ลองใช้ครีมกำจัดขนเพื่อไม่ให้มีขน 1-2 สัปดาห์. ใช้วิธีอิเล็กโทรลิซิสหรือใช้เลเซอร์เพื่อกำจัดขนถาวร. ตั้งค่ามาตรฐานความสวยของคุณเองเพราะความคิดเห็นของคุณคือสิ่งที่สำคัญ. ยินดีกับขนบนร่างกายในฐานะของสัญญาณของความเป็นผู้หญิง. รับรู้ถึงประโยชน์ของการไม่กำจัดขนบนร่างกาย. พูดคุยกับผู้หญิงขนดกคนอื่นเพื่อเพิ่มความมั่นใจ. หาแรงบันดาลใจจากคนดังที่อวดขนบนร่างกาย. ใช้การพูดเชิงบวกกับตัวเองเพื่อย้ำเตือนว่าคุณสวย. อวดขนบนร่างกายถ้าคุณรู้สึกสบายใจกับการทำสิ่งนั้น. เมินความคิดเห็นเชิงลบที่คุณได้รับจากผู้อื่น. ฝึกตอบคำถามเกี่ยวกับขนบนร่างกาย. ใช้สบู่และผลิตภัณฑ์ทำความสะอาดอ่อนๆ เพื่อล้างรักแร้และบริเวณอวัยวะเพศ. ขัดผิวสัปดาห์ละครั้งหรือ 2 สัปดาห์ครั้งเพื่อป้องกันขนคุด. ทำให้ผมนุ่มด้วยน้ำมันโจโจ้บา น้ำมันเมล็ดองุ่น หรือน้ำมันเมล็ดคลารี่เสจ. เล็มขนบนร่างกายถ้าคุณต้องการดูเรียบร้อยมากขึ้น. กัดสีขนบนใบหน้าหรือร่างกายที่คุณต้องการให้มีสีกลืนกับผิว. ลองทำตามเทรนด์การไว้ขนถ้าคุณสนใจ.
https://www.wikihow.com/Be-a-Hairy-Woman https://www.wikihow.com/Be-a-Hairy-Woman https://www.wikihow.com/Be-a-Hairy-Woman
Removing Excess Body Hair Embracing Your Body Hair Caring for Your Body Hair